stanford-oval/wikipedia huggingface dataset:
יחסי גרמניה–קוסובו
יחסים ביטחוניים

גרמניה השתתפו בהפצצות יוגוסלביה בשנת 1999, אשר הביאה להקמת כוח האו"ם בקוסובו, ובסופו של דבר לעצמאותה. לגרמניה יש כיום 2,350 חיילים המשרתים בקוסובו כשומרי שלום כחלק מכוח קוסובו של נאט"ו, לעומת 8,500 חיילים גרמנים שהיו בתחילה.
גרמניה שלחה 600 חיילים לשרת בקוסובו כחלק מEULEX; המהווה כוח שיטור אזרחי של האיחוד האירופי בקוסובו.
יחסים דיפלומטיים

גרמניה מחזיקה בקוסובו שגרירות בפרישטינה. מאידך, קוסובו מחזיקה בגרמניה שגרירות בברלין ו-2 קונסוליות בפרנקפורט ושטוטגרט.
ראו גם

יחסי החוץ של גרמניה
יחסי החוץ של קוסובו
יום אחד (מיני-סדרה)

| --- | --- |

 מבוסס על:  "יום אחד" מאת דייוויד ניקולס
 סוגה:  דרמה רומנטית
 בימוי:  מולי מנרס
 שחקנים:  אמביקה מוד ליאו וודול
 ארץ מקור:  הממלכה המאוחדת הממלכה המאוחדת
 שפות:  אנגלית 
 מספר עונות:  1 
 מספר פרקים:  14 
 הפקה
 מפיקים בפועל:  רואנה בן דייוויד ניקולס ג'וד ליקניצקי ניקול טיילור
 חברת הפקה:  Drama Republic Universal International Studios Focus Features
 הפצה:  נטפליקס 
 אתר צילומים:  לונדון, אדינבורו 
 מוזיקה:  אן ניקיטין ג'סיקה ג'ונס טים מוריש
 שידור
 רשת שידור:  נטפליקס
 תקופת שידור מקורית:  8 בפברואר 2024 
 קישורים חיצוניים
 דף התוכנית ב-IMDb
 
יום אחד (באנגלית: One Day) היא מיני-סדרה בריטית המבוססת על רומן באותו שם משנת 2009 מאת דייוויד ניקולס. הסדרה הוקרנה לראשונה בנטפליקס ב-8 בפברואר 2024.
צוות השחקנים

אמביקה מוד – אמה מורלי
ליאו וודול – דקסטר מייהו
אלינור טומלינסון – סילבי
אסי דייוויס – אליסון מייהו
טים מקינרני – סטיבן מייהו
ג'וני וולדון – איאן
ברנדן קווין – קאלום
בילי גדסון – ג'סמין
טובי סטיבנס – ליונל קופ
ג'ולי ריצ'רדסון – הלן קופ
אמבר גרפי – טילי
אדם לוקסלי – גרהאם
טים פרסטון – גארי
ג'ון מקמילן – ארון
רבקה מורל – סוקי
ג'ודי פרייס – סוניה
סופי וולף – טרה
ג'וזף פרעה – אנדי
מייגן טרדוויי – קייט
אלה-ריי סמית' – נעמי
מתילדה תומין סטורם – טוב
סם סוואן – דמיאן
בת' לינדזי – שרה
מארק ראולי – מר גודלמינג
אנתוני קאלף – סיד
אדואר צ'ני – ז'אן פייר
אמילי איטון-פלורייט – קנדי
ג'ון טוארט – אנדרו
האנה ואן ולייט – לוטי
הפקה

בנובמבר 2021 יצאה הודעה מטעם נטפליקס על פיתוח עיבוד טלוויזיוני לרומן "יום אחד" מאת דייוויד ניקולס, שיופק על ידי חברת ההפקות "Drama Republic". הכתיבה נעשתה על ידי התסריטאים ניקול טיילור, אנה ג'ורדן, וינאי פאטל וביג'אן שייבאני; וההפקה בפועל על ידי ניקולס וטיילור, רואנה בן וג'וד ליקניצקי. בימוי: מולי מאנרס.
ביוני 2022 פורסמו שמות השחקנים הראשיים: אמביקה מוד וליאו וודול כאמה ודקסטר, זוג הנאהבים העומד במרכז העלילה. ביולי ובאוקטובר 2022 פורסם שהשחקניות אלינור טומלינסון ואסי דייוויס ישחקו את הדמויות של סילבי ואליסון (בהתאמה).
בנובמבר 2022 אמרה מוד שעלילת המיני-סדרה תכלול יותר אירועים מתוך הרומן מאשר העיבוד הקולנועי שהופק ב-2011.
הפקה > צילומים

הצילומים החלו בלונדון ב-4 ביולי 2022. לאחר כשבועיים החלו לצלם באדינבורו. הצילומים הסתיימו ב-19 בינואר 2023 באיסלינגטון, לונדון.
בין אתרי הצילום אפשר למצוא את קמפוס אולד קולג' שבאוניברסיטת אדינבורו, מרכז העיר, רובע ווסט אנד והעיר העתיקה.
פרסים ומועמדויות

| פרס | שנה | קטגוריה | מועמד/ים | תוצאה | מקור |
| --- | --- | --- | --- | --- | --- |
| פרס ג'ות'הם לטלוויזיה | 4 ביוני 2024 | ההופעה הטובה ביותר במיני-סדרה | אמביקה מוד | מועמדות |  |
הערות שוליים

↑  "Shows A-Z – One Day on Netflix". The Futon Critic. Retrieved January 10, 2024.
↑  Ritman, Alex (30 November 2021). "Netflix Orders 5 U.K. Series, Including Adaptation of David Nicholls' 'One Day'". The Hollywood Reporter. Retrieved January 10, 2024.
1 2  Whittock, Jesse (23 June 2022). "'The White Lotus' Actor Leo Woodall & 'This Is Going To Hurt' Breakout Ambika Mod To Lead Netflix Drama 'One Day'". Deadline. Retrieved January 10, 2024.
↑  Whittock, Jesse (7 July 2022). "'Poldark' Star Eleanor Tomlinson Boards Netflix Drama Series Adaptation Of David Nicholls Novel 'One Day'". Deadline. Retrieved 23 November 2022.
↑  Ritman, Alex (17 October 2022). "Essie Davis Joins Netflix Adaptation of David Nicholls' 'One Day' (Exclusive)". The Hollywood Reporter. Retrieved January 10, 2024.
↑  Hibbs, James (16 November 2022). "One Day star Ambika Mod says Netflix series will cover more of book". Radio Times. Retrieved January 10, 2024.
↑  Young, Iona (6 July 2022). "Edinburgh Netflix show One Day drone filming times and parking restrictions". Edinburgh Live. Retrieved January 10, 2024.
↑  Ferguson, Brian (21 March 2022). "Edinburgh to star in new Netflix series adapted from best-selling love story One Day". The Scotsman. Retrieved January 10, 2024.
↑  Lexi Carson, ‘Baby Reindeer,’ ‘Mr. & Mrs. Smith’ and ‘Colin From Accounts’ Take Top Prizes at 2024 Gotham TV Awards: Full Winners List, Variety, ‏2024-06-05 (באנגלית אמריקאית)
יוסף חיים דוויק הכהן

| --- | --- |

 לידה:  1870 ה'תרל"א דמשק, סוריה
 פטירה:  1961  (בגיל 91 בערך) ה'תשכ"א 
 מקום קבורה:  הר המנוחות, ירושלים
 מדינה:  ישראל 
 מקום פעילות:  טבריה, מטולה, זכרון יעקב ויסוד המעלה
 תקופת הפעילות:  ?–1961 
 
הרב יוסף חיים דוויק הכהן (ט"ו בכסלו ה'תרל"א, 9 בדצמבר 1870 –כ' באייר ה'תשכ"א 6 במאי 1961) היה איש ציבור, מורה, מחבר ספרים ופובלציסט בשפה הערבית. הרבה לכתוב מאמרים בעיתונות הערבית בנושאי יחסי יהודים וערבים.
ביוגרפיה

נולד בדמשק שבסוריה לאברהם דוויק הכהן, שעסק בתפירת מדי קצונה לצבא העות'מאני. בצעירותו למד בבית הספר של חברת כל ישראל חברים בדמשק, ובגיל 13 לערך עלו עמו הוריו לארץ ישראל והשתכנו בטבריה, שם למד בישיבה והוסמך לרבנות.
כשבגר נישא לרבקה בת מאיר ניניו, והחל לשמש כמורה בבית הספר של חברת כל ישראל חברים בטבריה. בשל מאבק של חוגים חרדים בעיר כנגד בית הספר האחרון, עבר הרב דוויק לשמש כמורה בבית ספר בזכרון יעקב, ומשם חזר לאחר מספר שנים לבית הספר בטבריה.
עם מינוי הרב חיים יששכר אבולעפיה בשנת 1911 לחכם באשי של טבריה, נאם הרב דוויק בטקס ההכתרה שנערך בבית הממשלה, והדגיש את היחס החיובי של האימפריה העות'מאנית כלפי היהודים לעומת יחסה השלילי של ספרד ליהודים בתקופת האנקוויזיציה. ממלא מקום קונסול ספרד שנכח בטקס, דרש לכלוא את הרב דוויק, ולהעמידו למשפט באשמת פגיעה בכבודה של ספרד. לבסוף, הכריע קונסול ספרד הכללי מחיפה כי הרב דוויק לא יועמד למשפט, שכן דבריו היו רק ביקורת היסטורית בת מאות שנים על מדינתו. בתקופה זו עזב את טבריה מחשש לרדיפות בשל נאומו, ועבר למטולה, שם שימש כמורה לעברית ולערבית במשך שבע שנים. במקביל, בתקופה זו כיהן כחבר במועצה המחוזית (מג'לס אידארה) בג'דידה.
במלחמת העולם הראשונה התגייס לצבא העות'מאני, ושירת בו במשך שלוש שנים. בחודש בדצמבר 1916 הוטל עליו לומר ווידוי עם נעמן בלקינד ויוסף לישנסקי לפני שהוצאו להורג באשמת סיוע לצבא הבריטי במלחמת העולם הראשונה.
עם שחרורו מהצבא, החל לשמש כמורה ביסוד המעלה, עד ליציאתו לפנסיה בשנת 1919, אז שוב חזר לטבריה.
בשנת 1955 התפרסם סירובו לעזוב את ביתו בטבריה העתיקה, לאחר הודעת העירייה שבכוונתה להפקיע את קרקעותיו, להרוס את שלושת בתיו ולבנות במקומו בתי מלון וטיילת. התנגדותו הובילה לכך ששר האוצר והרשות לפיתוח קיבלו צו על תנאי מבית המשפט הגבוה לצדק. מנהל רשות הפיתוח, מרדכי שטנר, נחקר גם הוא בידי בית המשפט בשל מעורבות הרשות בניסיון ההפקעה.
הלך לעולמו ב-6 במאי 1961 (כ' באייר ה'תשכ"א).
ביוגרפיה > חיבוריו

הרב דוויק חיבר מספר ספרי לימוד ערבית, שבהם השתמש בשיעוריו בבתי הספר, ונותרו בכתב יד. כן כתב מאמרים רבים בעיתונות הערבית למען השלום בין העם היהודי לעם הערבי.
הערות שוליים

↑  צו-על-תנאי נגד שר האוצר, עיתון הבוקר, 4 באוקטובר 1955
↑  מערער על חוקיות הפקעת אדמה בטבריה על ידי הממשלה, עיתון שערים, 4 בינואר 1956
יהושע רינסקי

| --- | --- |
 מדינה:  ישראל 
 כינוי:  שוקי
 השתייכות:   צבא הגנה לישראל
 דרגה:    אלוף-משנה
 תפקידים בשירות
 מפקד סיירת צנחנים  מפקד גדוד 450  מפקד חטיבת ערבה 406  סגן מפקד אוגדת עזה  מפקד החטיבה הדרומית ברצועת עזה
 פעולות ומבצעים
    מלחמת לבנון  האינתיפאדה הראשונה    המערכה ברצועת הביטחון  האינתיפאדה השנייה
 
יהושע (שוקי) רינסקי הוא אלוף-משנה במילואים בצה"ל, שירת כמפקד חטיבת הערבה 406 וכמפקד החטיבה הדרומית ברצועת עזה.
ביוגרפיה

עם גיוסו לצה"ל התנדב לצנחנים ושובץ בגדוד 202. בצנחנים עבר רינסקי מסלול הכשרה כלוחם, קורס מ"כים חי"ר ולחם במלחמת לבנון הראשונה. בהמשך השלים קורס קציני חי"ר. עם סיום הקורס שב לחטיבה ושימש כמפקד מחלקה וכמפקד פלוגה. בשנים 1990-1992 שימש כמפקד סיירת צנחנים, והוביל אותה בלחימה ברצועת הביטחון בלבנון, בין היתר במבצע ברגל ימין. בשנים 1997-1999 שימש כמפקד גדוד 450 ובאינתיפאדה השנייה שימש כסגן מפקד אוגדת עזה. בין בשנים 2000-2002 פיקד על חטיבת הערבה 406. לאחר שנפצע אל"ם פנחס זוארץ שימש רינסקי כמפקד החטיבה הדרומית ברצועת עזה. לאחר מכן רינסקי השתחרר מצה"ל.
הערות שוליים

↑  שוקי רינסקי - 1990-1992, מתוך האתר הרשמי של סיירת צנחנים.
↑  עמנואל רוזן, רגע לפני שמת הרג המחבל את ירון, מעריב, ‏ 21 בנובמבר 1990.
↑  שירות עתי"ם, ‏נהג משאית ישראלי נפצע קשה בפיגוע ברפיח ים ברצועת עזה, באתר גלובס, 31 באוגוסט 2003.
↑  מחר יתקיים טקס חילופי מפקדים בחטיבה הדרומית בעזה, באתר ערוץ 7, 13 בספטמבר 2004.
ערך זה הוא קצרמרבנושא קציני צה"ל. אתם מוזמנים לתרום לוויקיפדיה ו.
]
יחסי הממלכה המאוחדת – מלטה

| יחסי הממלכה המאוחדת – מלטה |
| --- | --- |
הממלכה המאוחדת: מלטה


הממלכה המאוחדת: מלטה
שטח (בקילומטר רבוע)
243,610: 316
אוכלוסייה
69,242,094: 541,063
תמ"ג (במיליוני דולרים)
3,340,032: 20,957
תמ"ג לנפש (בדולרים)
48,237: 38,733
משטר
מונרכיה חוקתית: רפובליקה

יחסי הממלכה המאוחדת–מלטה הם יחסי החוץ בין מלטה והממלכה המאוחדת. שתי המדינות חברות בחבר העמים הבריטי.
היסטוריה > תחת שלטון בריטי

בשנת 1800 כבשו הבריטים את האיים מידי הצרפתים וכחלק מהסכם פריז של 1814, עברה מלטה רשמית לשלטון האימפריה הבריטית. האיים שימשו כמפקדת הצי הבריטי בים התיכון (עד שנת 1937).
בתקופת מלחמת העולם השנייה היה למלטה תפקיד חשוב עקב קרבתה לקווי האספקה הגרמניים. על גילוי אומץ הלב בשעת המצור על מלטה, הוענק לאי כולו עיטור גבורה - צלב ג'ורג', אשר מופיע בסמל ובדגל המדינה. גרמניה הנאצית ואיטליה הכינו בשנת 1942 תוכנית מפורטת לפלישה למלטה ("מבצע הרקולס"), אך היא לא הוצאה לפועל.
אחרי מלחמת העולם השנייה התמודדה מלטה עם קשיים כלכליים. כלכלת מלטה התבססה במידה רבה על עבודה עבור הבסיס הימי הבריטי באי. קיצוצים בתקציב הביטחון של בריטניה הביאו לפיטורים במלטה, ומנהיגי האיים הביעו אכזבה מאי התמיכה של ממשלת בריטניה ובעקבות זאת, דרשו מנהיגי האי עצמאות. באוגוסט 1962, בקשה ממשלת מלטה מבריטניה להעניק לאי עצמאות בהקדם האפשרי.
היסטוריה > לאחר העצמאות

בשנת 1964 הוענקה למלטה עצמאות מהאימפריה הבריטית, וחוקת 1964 העמידה את אליזבת השנייה כראש המדינה ומינתה מושל כנציג המלכה באיים. בשנת 1973 הפכה מלטה לרפובליקה החברה בחבר העמים הבריטי ולה נשיא כראש המדינה. מלטה הצטרפה לאיחוד האירופי ב-1 במאי 2004.
ישנה קהילה מלטזית קטנה בבריטניה. בנוסף, הטריטוריה הבריטית של גיברלטר הושפעה משמעותית במהלך המאה ה-18 והמאה ה-19 מהגירה ממלטה.
מאז משאל העם על פרישת הממלכה המאוחדת מהאיחוד האירופי, מספר הבקשות עבור אזרחות מלטזית על ידי אזרחים בריטיים, המבוסס על קשרי משפחה או מגורים לטווח ארוך מגורים, עלייה חדה מ-382 ב-2016 ל-619 ב-2017 ו-704, רק במהלך עשרת החודשים הראשונים של שנת 2018.
נציגויות דיפלומטיות

מלטה מחזיקה בבריטניה נציבות עליונה בלונדון, וקונסוליות בבלפסט, קארדיף, גלאזגו והאי מאן. מאידך, בריטניה מחזיקה במלטה נציבות עליונה בוולטה בלבד.
יחסי הממלכה המאוחדת – מלאווי

| יחסי הממלכה המאוחדת – מלאווי |
| --- | --- |
הממלכה המאוחדת: מלאווי


הממלכה המאוחדת: מלאווי
שטח (בקילומטר רבוע)
243,610: 118,484
אוכלוסייה
69,242,094: 21,795,298
תמ"ג (במיליוני דולרים)
3,340,032: 14,084
תמ"ג לנפש (בדולרים)
48,237: 646
משטר
רפובליקה רב-מפלגתית: מונרכיה חוקתית

הנציבות העליונה של מלאווי בלונדון
יחסי הממלכה המאוחדת–מלאווי הם יחסי החוץ בין מלאווי והממלכה המאוחדת. שתי המדינות מנהלות יחסים דיפלומטיים רשמיים, והן חברות בחבר העמים הבריטי.
היסטוריה

ההשפעה הבריטית במלאווי של ימינו החלה כאשר ניאסלנד הפכה לפרוטקטורט בריטי תחת ממשל קולוניאלי, וויקטוריה, מלכת הממלכה המאוחדת הפכה למלכת ניאסלנד. ניאסלנד קיבלה עצמאות ב-6 ביולי 1964 ומכונה מאז מלאווי.
לאחר העצמאות

מלאווי קיימה יחסים דיפלומטיים עם בריטניה בעידן שלאחר הקולוניאליזם.
בין מלאווי ובריטניה פרץ אירוע דיפלומטי בשנת 2012 שהביא לגירוש הדדי של שליחיהם. בינגו ווה מוטריקה גירש את הנציב העליון הבריטי פרגוס קוכראן-דייט על שכינה אותו "יהיר" ו"לא סובלני" לאחר פרסום שהודלף בעיתון "האומה". הממלכה המאוחדת גירשה בתמורה את הנציב העליון בפועל פלוסי גומיל-צ'ידיאונגה וביטלה את הזמנתה לחתונה המלכותית של הדוכס והדוכסית מקיימברידג'. היחסים חודשו לאחר שג'ויס בנדה עלה לשלטון.
נציגויות דיפלומטיות

בריטניה מחזיקה במלאווי נציבות עליונה בלילונגווה.
מלאווי מחזיקה בבריטניה נציבות עליונה בלונדון.
יבגני סדוב

יבגני ודימוביץ' סדוב (ברוסית: Евгений Вадимович Седов; נולד ב-29 בינואר 1996) הוא שחיין רוסי, הוא אלוף העולם לבריכת 25 מטר ושיאן עולם לבריכת 25 מטר במשחה שליחים 4x50 מטר חופשי (דוחא 2014), אלוף אירופה לבריכת 25 מטר (נתניה 2015) במשחה ל-50 מטר חופשי ושיאן העולם לנוער במשחה ל-50 מטר פרפר.
ביוגרפיה

סדוב נולד בוולגוגרד.
ביוגרפיה > 2014 > שיאן עולם לנוער

באליפות רוסיה שנערכה במאי 2014 קבע סדוב במשחה ל-50 מטר פרפר שיא עולם חדש לנוער של 23.28 שניות (השיא הנוכחי, 2015).
ביוגרפיה > 2014 > אלוף עולם (בריכת 25 מטר)

באליפות העולם (בריכת 25 מטר) שנערכה בדוחא קטר בדצמבר אותה שנה זכה סדוב בשתי מדליות, זהב וכסף. מדליית זהב, במשחה שליחים 4x50 מטר חופשי בשיא עולם חדש של 1:22.60 דקות, לפני ארצות הברית (1:23.47 דקות) ואיטליה (1:24.56 דקות), כשחיין שני הוא שחה ב"זינוק שליחים" תוצאה של 20.37 שניות. מדליית כסף, במשחה שליחים משולב 4x50 מטר חופשי בשיא אירופה חדש של 1:29.13 דקות, אחרי ארצות הברית שקבעה שיא עולם חדש של 1:28.57 דקות ולפני ברזיל שקבעה שיא דרום אמריקה חדש של1:29.17 דקות. כשחיין ראשון הוא קבע תוצאה של 20.59 שניות, תוצאה שהייתה מאפשרת לו לזכות במדליית הכסף במשחה זה (הוא לא שחה משחה זה). נוסף לכך, הוא שחה בשלב המוקדמות במשחה שליחים 4x50 מטר מעורב וקבע עם חבריו שיא עולם חדש של 1:32.78 דקות, שיא שהחזיק מעמד 8 וחצי שעות ונשבר על ידי ברזיל (1:30.51 דקות).
ביוגרפיה > 2015

באליפות אירופה (בריכת 25 מטר) שנערכה במכון וינגייט, נתניה בדצמבר 2015 זכה סדוב ב-4 מדליות, 2 זהב ו-2 כסף והיה לאחד השחיינים המצטיינים באליפות. מדליות זהב, במשחה ל-50 מטר חופשי בתוצאה של 20.87 שניות, לפני מרקו אורסי מאיטליה (20.92 שניות) וסבסטיאן שצ'פנסקי מפולין (21.21 שניות) ובמשחה שליחים 4x50 מטר חופשי בתוצאה של 1:23.49 דקות, לפני איטליה (1:24.44 דקות) ובלארוס (1:25.01 דקות). כשחיין ראשון הוא קבע שיא אישי חדש של 20.70 שניות. מדליות כסף, במשחה שליחים 4x50 מטר מעורב בתוצאה של 1:32.17 דקות, אחרי איטליה שקבעה שיא אליפות חדש של (1:31.71 דקות) ולפני בלארוס (1:33.21 דקות), כשחיין רביעי הוא קבע ב"זינוק שליחים" תוצאה של 20.40 שניות ובמשחה שליחים משולב 4x50 מטר חופשי בתוצאה של 1:29.59 דקות, אחרי איטליה שקבעה שיא אליפות חדש של 1:29.26 דקות ולפני הולנד (1:30.03 דקות).
שיאים אישיים > בריכה אולימפית

50 מטר חופשי: 21.84 שניות (2015)
100 מטר חופשי: 49.23 שניות (2013)
50 מטר פרפר: 23.28 שניות (2014), שיא עולם לנוער
שיאים אישיים > בריכת 25 מטר

50 מטר חופשי: 20.70 שניות (2014)
100 מטר חופשי: 47.21 שניות (2013)
50 מטר פרפר: 23.04 שניות (2014)
הערות שוליים

↑  Evgeny Sedov Sets 50 Fly World Junior Record to Kick Off Russian Nationals, באתר Swimming World Magazine‏, 13 במאי 2014 (באנגלית)
יחסי מלטה–קזחסטן

| יחסי מלטה–קזחסטן |
| --- | --- |
מלטה: קזחסטן


מלטה: קזחסטן
שטח (בקילומטר רבוע)
316: 2,724,900
אוכלוסייה
541,063: 20,655,596
תמ"ג (במיליוני דולרים)
20,957: 261,421
תמ"ג לנפש (בדולרים)
38,733: 12,656
משטר
רפובליקה

יחסי מלטה–קזחסטן הם היחסים הדיפלומטיים הרשמיים שבין רפובליקת מלטה לבין רפובליקת קזחסטן.
היסטוריה

היחסים הדיפלומטיים הרשמיים והמלאים שבין רפובליקת מלטה לבין רפובליקת קזחסטן כוננו ב-4 בפברואר 1993. באוגוסט 2013 מינתה מלטה שגריר לא תושב לקזחסטן. מן הצד השני ב-2017 מינתה קזחסטן שגריר לא תושב למלטה, השגריר הוא תושב רומא, בירת איטליה ושגריר קזחסטן גם בה.
ב-2015 הסתכם הסחר הכולל שבין קזחסטן לבין מלטה בשווי של 592.4 מיליון דולר אמריקאי. ב-2015 עמד הייצוא הקזחי למלטה על 591.7 מיליון דולר אמריקאי ומן הצד השני עמד הייבוא הקזחי ממלטה על 700,000 דולר אמריקאי.
ב-5 בנובמבר 2015 נפגשו בלוקסמבורג שרי החוץ של שתי המדינות.
נציגויות דיפלומטיות

מלטה אינה מיוצגת בקזחסטן, הן בדרג השגרירות והן בדרג הקונסולרי. מלטה מינתה שגריר לא תושב לקזחטסן.
קזחסטן אינה מיוצגת במלטה, הן בדרג השגרירות והן בדרג הקונסולרי. קזחסטן מינתה שגריר לא תושב למלטה.
חתימה דיגיטלית רבין

אלגוריתם חתימה דיגיטלית רבין הוא מנגנון חתימה דיגיטלית עם שחזור, המבוסס על הצפנת מפתח פומבי של רבין. אלגוריתם רבין מבוסס על הפונקציה החד-כיוונית הנובעת מהקושי שבבעיית שורש ריבועי מודולו שלם פריק. האלגוריתם הומצא על ידי פרופסור מיכאל רבין (האוניברסיטה העברית בירושלים) במהלך ביקורו כפרופסור אורח, במכון הטכנולוגי של מסצ'וסטס בשנת 1979.
אלגוריתם חתימה דיגיטלית של רבין דומה לאלגוריתם חתימה דיגיטלית RSA ובנוי ממודולוס  \ n=pq כאשר  \ p ו- \ q הם ראשוניים (גדולים), אולם כאן המעריך הפומבי  \ e הוא שלם זוגי קטן  \ e=2 (בגרסה בסיסית). המפתח הפרטי של החותם הוא צמד הגורמים  \ (p,q), המפתח הפומבי הוא  \ n. החתימה על המסר היא בעצם השורש הריבועי של המסר (לאחר המרתו למספר שלם בדרך מוסכמת) ואילו אימות החתימה הוא הבדיקה שאכן ערך זה הוא שורש ריבועי. הבדיקה האם שלם כלשהו הוא שורש ריבועי מודולו  \ n קלה למדי בעוד שהפעולה ההפוכה קרי, מציאת שורש ריבועי מודולו  \ n קשה מאוד, אם הגורמים הראשוניים שלו אינם ידועים.
מרחב החתימה של המסר מוגבל לקבוצה  \ Q_{n} (קבוצת השאריות הריבועיות מודולו  \ n). כלומר המסר חייב לייצג מספר שלם כזה שקיים עבורו שורש ריבועי מודולו  \ n. הבעיה היא שלא כל מסר עונה על דרישה זו, יכול להיות מסר שעבורו יהיה בלתי אפשרי לחשב שורש ריבועי מודולו  \ n. ניתן להתגבר על בעיה זו על ידי שרשור ערך אקראי קטן כלשהו למסר בתקווה שהתוצאה תהיה מספר שקיים עבורו שורש ריבועי מודולו  \ n. בממוצע מספר הניסיונות הדרושים עד שיימצא ערך כזה הוא 2. בשל חיסרון מהותי זה אלגוריתם רבין הבסיסי המתואר להלן אינו מעשי כל כך. להלן מתוארת גרסה משופרת של אלגוריתם רבין המבוססת על אלגוריתם ויליאמס (H. C. Williams) המבטלת בעיה זו.
בדומה ל-RSA גם אלגוריתם חתימה דיגיטלית של רבין מחייב שימוש בפונקציית יתירות בשל קיומה של בעיה מהותית הקרויה Existential forgery, כיוון שכל שלם  \ s\in \mathbb {Z} _{n}^{*} הוא חתימה תקפה עבור המסר  \ s^{2}\ {\mbox{mod }}n, זאת ללא ידיעת המפתח הפרטי של החותם. בשל כך תוקף פוטנציאלי עלול לזייף ערך כלשהו ולטעון כי בידו חתימה תקפה עליו. אף על פי שלתוקף לא תהיה שליטה מלאה על תוכנו של המסר החתום, עובדה זו מהווה איום בלתי מבוטל.
פירוט האלגוריתם הבסיסי > תהליך הכנה

החותם מכין מודולוס  \ n=pq כאשר  \ p ו- \ q הם ראשוניים שונים וגדולים (ראו להלן).
המפתח הפומבי הוא  \ n
המפתח הפרטי הוא הצמד  \ (p,q).
פירוט האלגוריתם הבסיסי > תהליך החתימה על המסר m

מחשבים את  \ {\bar {m}}=R(m) (כאשר  \ R היא פונקציית יתירות בטוחה כלשהי, ראו להלן)
מחשבים את השורשים הריבועיים של  \ {\bar {m}}{\mbox{ mod }}n, התוצאות הן  \ s_{1},s_{2},s_{3},s_{4}.
בוחרים אחד מארבעת הערכים האמורים כחתימה תקפה על המסר.
פירוט האלגוריתם הבסיסי > תהליך אימות ושחזור המסר המקורי m

בהינתן המפתח הפומבי  \ n והחתימה  \ s בודקים כדלהלן:
מחשבים את  \ {\bar {m}}=s^{2}{\mbox{ mod }}n.
בודקים אם  \ {\bar {m}} נמצא בטווח המתאים (כלומר נמצא בטווח של פונקציית היתירות).
משחזרים את המסר  \ m=R^{-1}({\bar {m}}) (כלומר על ידי הפעלת הפונקציה ההפוכה של פונקציית היתרות  \ R).
הערה: לצורך אימות החתימה לא נדרש המסר המקורי כיוון שאלגוריתם החתימה מאפשר שיחזור המסר המקורי.
פירוט האלגוריתם הבסיסי > דוגמה במספרים קטנים

יהיו הפרמטרים הבסיסיים:  \ p=199,  \ q=223, שניהם שקולים ל- \ 3 מודולו  \ 4, ויהיה  \ n=pq=44377. מפתח החתימה אם כן הוא  \ (199,223) מפתח האימות הוא  \ 44377. כדי לחתום על המסר  \ m=9604, החותם מחשב את השורשים הרבועיים של  \ 9604 שהם:  \ s_{1}=98,s_{2}=5673,s_{3}=44279,s_{4}=38704. החותם בוחר אחד מהם נניח  \ s_{3}=44279. כדי לאמת את החתימה המאמת מחשב את  \ m'=s^{2}{\mbox{ mod }}n=44279^{2}{\mbox{ mod }}44377=9604. כיוון ש- \ m'=m החתימה מתקבלת.
פירוט האלגוריתם הבסיסי > בטיחות

גודל הראשוניים הוא גורם עיקרי בבטיחות האלגוריתם, בשל העובדה שפירוק המודולוס לגורמיו (כלומר מציאת  \ p ו- \ q), בעצם פורצת את האלגוריתם לחלוטין. על כן חובה שהם יהיו גדולים מספיק כדי לסכל ניסיון כזה. יכולת פירוק מספרים גדולים מצויה כיום בקצב שיפור תמידי, עקב שיפורים טכנולוגיים והתפתחויות בתורת המספרים, בעיקר באלגוריתמים לפירוק לגורמים (כמו אלגוריתם נפת שדה המספרים). ובשל איחוד משאבים וכוחות מחשוב כלל עולמיים, היכולת הזו הולכת ומתעצמת. הערכה זהירה מניחה כי נכון להיום מודולוס בגודל 2048 סיביות, נמצא דרגה אחת מעל היכולת הנוכחית ועל כן בטוח לפחות למשך מספר שנים.
פירוט האלגוריתם הבסיסי > פונקציית יתירות

כאמור פונקציית יתירות היא מרכיב קריטי באלגוריתם רבין. על כן ישנה חשיבות רבה בבחירת פונקציית יתירות בטוחה ככל האפשר. תקן איזו ISO/IEC 9796 מפרט פונקציה כזו. הרעיון הוא שימוש בפונקציה Shaddow function אשר מבצעת תמורה על שני חלקי כל בית במסר (ארבע סיביות כנגד ארבע סיביות) לפי טבלה קבועה. תוצאת הפונקציה משולבת בין בתי המסר לסירוגין. קיימות מספר שיטות הוספת יתירות עבור חתימה דיגיטלית.
גרסה משופרת של האלגוריתם

בשל החיסרון האמור לעיל, פותחה גרסה משופרת של אלגוריתם רבין המבוססת על אלגוריתם וויליאמס, שמאפשרת לבנות את המסרים כך שיענו על הדרישה האמורה באופן דטרמיניסטי, כלומר שלכל מסר אפשרי יהיה שורש ריבועי מודולו  \ n. גרסה זו הושאלה מגרסת הצפנת מפתח פומבי שהציע לשיפור RSA שלדבריו מספקת בטיחות מוכחת. שיטה זו אומצה בתקן איזו ISO/IEC 9796. הרעיון של וויליאמס הוא שעבור כל שלם  \ x\in Q_{n} הערך  \ x^{(n-p-q+5)/8}{\mbox{ mod }}n הוא שורש ריבועי של  \ x מודולו  \ n. לכן אם  \ d=(n-p-q+5)/8 אזי  \ x^{2d}\equiv x\ ({\mbox{mod }}n). אם  \ x אינו שארית ריבועית מודולו  \ n אזי  \ x^{2d}{\mbox{ mod }}n=n-x. עובדה זו מאפשרת שיפור אלגוריתם החתימה של רבין כדלהלן.
גרסה משופרת של האלגוריתם > פירוט האלגוריתם

מרחב המסר המיועד לחתימה הוא  \ \{m\in Z_{n}:m\equiv 6\ ({\mbox{mod }}16)\} כמו כן  \ m חייב להיות קטן מ- \ (n-6)/16. כאשר פונקציית היתירות היא:  \ R(m)=16m+6.
גרסה משופרת של האלגוריתם > תהליך הכנה

בוחרים ראשוניים  \ p ו- \ q המקיימים  \ p\equiv 3\ ({\mbox{mod }}8) וכן  \ q\equiv 7\ ({\mbox{mod }}8)
מחשבים את  \ n=pq.
המפתח הפומבי הוא  \ n.
המפתח הפרטי הוא  \ d=(n-p-q+5)/8.
גרסה משופרת של האלגוריתם > תהליך חתימה על המסר m

מחשבים את  \ {\bar {m}}=R(m)=16m+6.
מחשבים את סימן יעקובי  J=\left({\frac {\bar {m}}{n}}\right).
אם  \ J=1 מחשבים את  \ s={\bar {m}}^{d}{\mbox{ mod }}n.
אם  \ J=-1 מחשבים את  \ s=({\bar {m}}/2)^{d}{\mbox{ mod }}n.
החתימה על המסר היא  \ s.
הערה: מעשית הסיכוי ש- \ J יהיה שווה אפס נמוך ביותר מאחר שמשמעות הדבר היא ש- \ {\mbox{gcd}}({\bar {m}},n) הוא אחד הגורמים הראשוניים של  \ n.
גרסה משופרת של האלגוריתם > תהליך אימות החתימה ושחזור המסר המקורי m

מחשבים את  \ m'=s^{2}{\mbox{ mod }}n.
אם  \ m'\equiv 6\ ({\mbox{mod }}8) אזי  \ {\bar {m}}=m'.
אם  \ m'\equiv 3\ ({\mbox{mod }}8) אזי  \ {\bar {m}}=2m'.
אם  \ m'\equiv 7\ ({\mbox{mod }}8) אזי  \ {\bar {m}}=n-m'.
אם  \ m'\equiv 2\ ({\mbox{mod }}8) אזי  \ {\bar {m}}=2(n-m').
מוודים ש- \ {\bar {m}} בטווח פונקציית היתירות, אם לא דוחים את החתימה.
המסר משוחזר על ידי  \ m=R^{-1}({\bar {m}}) (ההופכית לפונקציית היתירות) כלומר  \ m=({\bar {m}}-6)/16.
גרסה משופרת של האלגוריתם > דוגמה במספרים קטנים לאלגוריתם המשופר

יהיו הפרמטרים הבסיסיים:  \ p=227 וכן  \ q=223 כאשר שניהם מקיימים את התנאים האמורים לעיל. ויהיה  \ n=pq=50621. מפתח האימות הוא אם כן  \ 50621 ומפתח החתימה הוא  \ d=50621-227-223+5/8=6272. נניח שהמסר המיועד לחתימה הוא  \ m=1148 ולאחר הפעלת פונקציית היתירות:  \ {\bar {m}}=R(1148)=16\cdot 1148+6=18374. בחישוב סימן יעקובי מתקבל  \ J=\left({\frac {18374}{50621}}\right)=-1. החתימה על המסר היא אם כן:  \ s=(18374/2)^{6272}{\mbox{ mod }}50621=11621. 
כדי לאמת את החתימה הבודק מחשב את  \ m'=11621^{2}{\mbox{ mod }}50621=41434, כיוון ש- \ m'\equiv 2\ ({\mbox{mod }}8) התוצאה תהיה  \ {\bar {m}}=2\cdot (50621-41434)=18374, הפעלת הפונקציה ההופכית נותנת  \ m'=R^{-1}({\bar {m}})=(18374-6)/16=1148, כיוון ש- \ m'=m החתימה מתקבלת.
גרסה משופרת של האלגוריתם > בטיחות

האלגוריתם המשופר מציע יתרון ברור על פני האלגוריתם המקורי בכך שהוא מציע דרך דטרמיניסטית לבניית המסר באופן שתמיד יהיה שורש ריבועי עבורו אולם עם אלגוריתם זה אין לחתום על מסר שלו סימן יעקובי  \ -1 מאחר שזה מאפשר פירוק המודולוס לגורמיו. בטיחות אלגוריתם זה זהה לגרסה הבסיסית, בכך שניתן להוכיח כי הוא עמיד כפירוק לגורמים. וכמו בגרסה הבסיסית גם אלגוריתם זה סובל מ-Existential forgery כלומר קל למצוא  \ s כלשהו אשר אחד מהערכים  \ s^{2},n-s^{2},2s^{2},2(n-s^{2}) מודולו  \ n שקול ל- \ 6 מודולו  \ 16 ואז  \ s יהיה חתימה תקפה עבור  \ m=s^{2}{\mbox{ mod }}n.
הגרסה המשופרת של אלגוריתם רבין מצריכה חישוב סימן יעקובי מלבד חישוב שורש ריבועי מודולו  \ n ועל כן יעילה מעט פחות מהאלגוריתם הבסיסי. אולם מאפשרת שימוש במעריך שונה מ-2 בתנאי ש- \ {\mbox{gcd}}(e,(p-1)(q-1)/4)=1 שאז בדומה ל-RSA העלאה בחזקת  \ e תהיה תמורה ב- \ Q_{n} מה שמאפשר שחזור הערך המקורי בהינתן  \ d.
ראו גם

חתימה דיגיטלית
הצפנת רבין
יהושע רוקח

ערך זה עוסק באדמו"ר השני בשושלת בעלז. אם התכוונתם לנינו האדמו"ר ממכנובקה בעלז, ראו .
קברו של יהושע רוקח
רבי יהושע (יהושע'לע) רוֹקֵחַ (ה'תקפ"ה - כ"ג בשבט ה'תרנ"ד, 1825–30 בינואר 1894) האדמו"ר השני בשושלת בעלז שמקורה בגליציה המזרחית (כיום באוקראינה). מכונה בחסידות בעלז "דער מיטעלער רב" ("האדמו"ר האמצעי").